Gateshead

Gateshead er en by i grevskapet Tyne and Wear i England. Byen er administrasjonssenteret i distriktet av samme navn. Den var en del av grevskapet Durham før opprettelsen av Tyne and Wear i 1974. Byen ligger på den sørlige bredden av elven Tune og på motsatt side av Newcastle upon Tyne. Gateshead har i stor grad har vokst sammen med Newcastle, og blir ofte regnet som en bydel, selv om den fortsatt har selvstendig bystatus. Tyne and Wear Metro forbinder byene, som også er knyttet sammen med sju bruer over Tyne, inkludert den svingbare gang- og sykkelbroen Gateshead Millennium Bridge. Millenniumbroen har vunnet en rekke priser og ble avbildet på frimerke og den britiske et pund-mynten i 2007.«Gateshead Millennium Bridge» , Gateshead Council Byen er kjent for sin nyskapende arkitektur, inkludert konserthuset Sage Gateshead, skulpturinstallasjonen Angel of the North og kunstmuseet for samtidskunst, Baltic Centre. I henhold til folketellingen i 2011 har Gateshead en befolkning på 66 382 innbyggere.«Gateshead» , UK Census Data; bestående av valgkretsene Bridges, Pelaw & Heworth, Dunston & Teams, Felling, Lobley Hill & Bensham, Deckham & Saltwell mens distriktet som sådan (built-up area) har en befolkning på 120 046 innbyggere.«Gateshead (Tyne and Wear), Built-up Area», City Population

 Etymologi 
Gateshead er første gang omtalt i latinsk oversettelse på 700-tallet i Bedas historieverk Historia ecclesiastica gentis Anglorum («Anglernes kirkes historie») som ad caput caprae, «ved geitens hode». Denne tolkningen er i samsvar med senere engelske vitnemål på navnet, blant dem Gatesheued fra rundt 1190, bokstavelig «geitens hode», men i kontekst av stedsnavn har det betydningen «odde eller høyde benyttet av (ville) geiter».Fox, Bethany (2007): «The P-Celtic Place-Names of North-East England and South-East Scotland» i: The Heroic Age, 10, A Journal of Early Medieval Northwestern Europe. Appendix

 Referanser 

 Eksterne lenker 


 Gateshead Council, lokalmyndighetene
 Gateshead Heritage @ St Mary's, senter for kulturarven
 Saltwell Park Community Portal Gateshead, samfunnsportal

Kategori:Byer i Tyne and Wear